
[bookmark: _GoBack]รายงานการประชุมสภาองค์การบริหารส่วนตำบลนาไม้ไผ่สมัยวิสามัญ  สมัยที่  6/2559 ประจำปี  2559
เมื่อวันที่  30  ธันวาคม  2559  เวลา  14.00 น.
ณ  ห้องประชุมเฉลิมพระเกียรติ 80  พรรษา   องค์การบริหารส่วนตำบลนาไม้ไผ่
ผู้มาประชุม
	ลำดับที่
	ชื่อ – สกุล
	ตำแหน่ง

	1.
	นายสบาย
	รัตนบุรี
	ประธานสภาฯ อบต.

	2.
	นายสมบูรณ์
	รักษ์ศรีทอง
	รองประธานสภาฯ อบต.

	3.
	นายนพดล
	ไชยศร
	เลขานุการสภา อบต.

	4.
	นายวิชาชาญ
	ชนูดหอม
	ส.อบต.หมู่ที่ 1

	5.
	นายเสริมศักดิ์
	พฤกษพนม
	ส.อบต.หมู่ที่ 2

	6.
	นายภัฎศชลญ์
	แร่ทอง
	ส.อบต.หมู่ที่ 2

	7.
	นายพงษ์ศักดิ์
	พรหมดนตรี
	ส.อบต. หมู่ที่ 3

	8.
	นายสมนึก
	สมมาตร
	ส.อบต.หมู่ที่ 4

	9.
	นายสมใจ
	ศรีระษา
	ส.อบต.หมู่ที่ 4

	10.
	นายขจร
	แก้วสว่าง
	ส.อบต.หมู่ที่ 5 

	11.
	นางสิรัญญา
	สังข์การณ์
	ส.อบต.หมู่ที่ 5

	12.
	นายรัตตะภูมิ
	คงยงค์
	ส.อบต. หมู่ที่ 6 

	13.
	นายสัมพันธ์
	จีนประสม
	ส.อบต.หมู่ที่ 6

	14.
	นายพรชัย
	รัตนคช
	ส.อบต.หมู่ที่ 7

	15.
	นายพรศักดิ์
	ภักดีสุวรรณ
	ส.อบต.หมู่ที่ 7

	16.
	นายอภินันต์
	หนูริง
	ส.อบต.หมู่ที่ 8

	17.
	นายวิชาญ
	ทรัพย์พระอินทร์
	ส.อบต.หมู่ที่ 8

	18.
	นางสาวเสาวรัตน์
	ช่วยเกิด
	ส.อบต.หมู่ที่ 9

	19.
	นายสมพร
	รัตนคช
	ส.อบต.หมู่ที่ 9

	20.
	นายผล
	กล้าปราบโจร
	ส.อบต.หมู่ที่ 10

	21.
	นางสาวนงลักษณ์
	ตาดทอง
	ส.อบต.หมู่ที่ 10

	22.
	นายสมยศ
	รักษาแก้ว
	ส.อบต.หมู่ที่  11

	23.
	นายไพศาล
	แก้วตาทิพย์
	ส.อบต.หมู่ที่ 12

	24.
	นายอภิชาติ
	รัตนบุรี
	ส.อบต.หมู่ที่ 12

	25.
	นางศรีสุดา
	ชำนาญกิจ
	ส.อบต.หมู่ที่ 13

	26.
	นายเดชภณ
	แก้วคุ้มภัย
	ส.อบต.หมู่ที่ 14

	27.
	นายชัยณรงค์
	เพชรส่งศรี
	ส.อบต.หมู่ที่ 14






ผู้ไม่มาประชุม
	ลำดับที่
	ชื่อ – สกุล
	ตำแหน่ง

	1.
	นายณรงค์
	อักษรไทย
	ส.อบต.หมู่ที่ 11 (ขาด)


ผู้เข้าร่วมประชุม
	ลำดับที่
	ชื่อ – สกุล
	ตำแหน่ง

	1.
	นายชัยพิภัทร
	รัตนบุรี
	นายก อบต.

	2.
	นายสายันท์
	นิธิสกุลกาญจน์
	รองนายก อบต.

	3.
	นายสุชาติ
	หนูในนา
	รองนายก  อบต.

	4.
	นายบุญสิทธิ์
	ชอบทำกิจ
	เลขาฯ  นายก อบต.

	5.
	นางสุจิตรา  
	ป้านวัน
	รองปลัด  อบต.

	6.
	นางถาวร
	อยู่เป็นสุข
	ผอ.กองคลัง

	7.
	นางนงเยาว์
	ศรีจันทร์
	หน.สำนักปลัด

	8.
	นางอรอุษา
	คงหอม
	จนท.วิเคราะห์ฯ

	9.
	นางจีรภรณ์
	คชพันธ์
	ผช.ธุรการ


	เมื่อที่ประชุมพร้อมแล้ว เลขานุการสภา อบต.นาไม้ไผ่  กล่าวเรียนเชิญ ประธานสภาฯ  จุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้
เริ่มประชุม	14.00 น.
เรื่องก่อนระเบียบวาระการประชุม
ประธานสภาฯ	ตามที่สภาองค์การบริหารส่วนตำบลนาไม้ไผ่  ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่  สมัยวิสามัญ  สมัยที่6/2559  โดยมีกำหนด  15  วัน  นับตั้งแต่วันที่  16 – 30  ธันวาคม  2559  นั้น  สำหรับวันนี้ก็มีเรื่องที่จะประชุมดังนี้
ระเบียบวาระที่  1  เรื่องที่ประธานแจ้งให้ที่ประชุมทราบ
	1.1  เรื่อง  การอบรม โครงการธรรมะของพระราชา  ทำความดีถวายพ่อหลวง
ประธานสภาฯ	ขอเชิญท่านปลัด อบต.
นายนพดล  ไชยศร	สำหรับโครงการนี้ได้เราได้มีการจัดโครงการไปแล้วเมื่อวันที่  4  ธันวาคม  ที่ผ่านมา  โดยมีผู้เข้าบวชทั้งหมด  30  ท่านโดยใช้สถานที่วัดลุมพินีในการประกอบพิธีและวัดวังขรีในการบรรพชา
ที่ประชุม	รับทราบ  


               1.2  เรื่อง  การเฝ้าระวัง  7  วันอันตราย  ช่วงเทศกาลปีใหม่
ประธานสภาฯ	ขอเชิญท่านปลัด อบต.
นายนพดล  ไชยศร	สำหรับโครงการ 7  วันอันตราย  ช่วงเทศกาลปีใหม่ ก็เริ่มตั้งแต่วันที่  29 ธันวาคม  2559  ถึง วันที่  4  มกราคม  2560 ก็ขอให้ท่านสมาชิกทุกท่านช่วยประชาสัมพันธ์ให้ทางผู้ใหญ่บ้านเจ้าหน้าที่ที่ว่างจากภารกิจร่วมกันสังเกตการณ์  ณ  จุดตรวจที่ สี่แยกวังขรี
ที่ประชุม	รับทราบ

ระเบียบวาระที่  2  เรื่องรับรองรายงานการประชุมสภาครั้งที่แล้ว  (เมื่อวันที่ 14  พฤศจิกายน  2559)
นายนพดล  ไชยศร	เลขานุการสภา ได้มีการทบทวนรายงานการประชุมครั้งที่แล้ว  โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่
ที่ประชุม	ขอให้มีการแก้ไขวาระที่ 2 การรับรองรายงานการประชุมครั้งที่แล้วเนื่องจากพิมพ์วันที่ผิด
ประธานสภาฯ	สมาชิกท่านใดไม่รับรองรายงานการประชุมครั้งที่แล้วเมื่อวันที่ 14  พฤศจิกายน  2559   ตามที่ได้มีการแก้ไขแล้ว  โปรดยกมือขึ้นครับ/ไม่มี
มติที่ประชุม			รับรอง
ระเบียบวาระที่ 3 เรื่องด่วน/พิจารณา
3.1  เรื่อง  พิจารณาให้ความเห็นชอบแผนพัฒนาท้องถิ่นสี่ปี (พ.ศ. 2561-2564)
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ และเพื่อนสมาชิกทุกท่าน  ตามระเบียบกระทรวงมหาดไทยว่าด้วยการจัดทำแผนพัฒนาท้องถิ่นสี่ปีขององค์กรปกครองส่วนท้องถิ่น  พ.ศ.  2548  และแก้ไขเพิ่มเติม พ.ศ. 2559  ได้ระบุให้องค์การบริหารส่วนตำบลได้จัดทำแผนพัฒนาท้องถิ่นสี่ปี  พ.ศ.  2561 – 2564  โดยให้คณะกรรมการสนับสนุนการจัดทำแผนพัฒนาองค์การบริหารส่วนตำบลจัดทำร่างแผนพัฒนาเสนอต่อคณะกรรมการพัฒนาองค์การบริหารส่วนตำบล  เพื่อพิจารณาแล้วนำเสนอต่อผู้บริหารท้องถิ่นเพื่อให้ผู้บริหารท้องถิ่นเสนอแผนดังกล่าวต่อสภาองค์การบริหารส่วนตำบลเพื่อได้พิจารณาเห็นชอบแผนพัฒนาดังกล่าวเพื่อปฏิบัติให้เป็นไปตามแนวทางของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.  2548  และแก้ไขเพิ่มเติม พ.ศ.  2559 จึงเห็นควรเสนอแผนพัฒนาท้องถิ่นสี่ปี  พ.ศ.  2561 - 2564  เพื่อขอความเห็นชอบต่อสภาองค์การบริหารส่วนตำบลท้องถิ่นและจะได้พิจารณาอนุมัติและประกาศใช้แผนพัฒนาท้องถิ่นสี่ปีต่อไป  ซึ่งจากร่างแผนพัฒนาท้องถิ่นสี่ปี พ.ศ.  2561 – 2564  จะเห็นได้ว่า อบต.นาไม้ไผ่ของเราประกอบด้วย 7  ยุทธศาสตร์  ภายใต้วิสัยทัศน์ สุขภาพดี  มีการศึกษา  พัฒนาเป็นนิจ  เศรษฐกิจยั่งยืน  ฟื้นฟูประเพณี  ประชามีส่วนร่วม  ในการนี้ผมขอให้ที่ประชุมได้พิจารณาร่างแผนพัฒนาสี่ปี พ.ศ.  2561 – 2564  เพื่อจะได้อนุมัติแผนดังกล่าวต่อไป ตามใบแทรกแก้ไข(ร่าง)แผนพัฒนาท้องถิ่นสี่ปี  ที่ได้แจกไปแล้วนั้น
ประธานสภาฯ	ขอเชิญท่านผล  กล้าปราบโจร
นายผล  กล้าปราบโจร 	เรียนท่านประธานสภาฯ ผมนายผล  กล้าปราบโจร  ส.อบต.หมู่ที่ 10  สำหรับของผมถนนสายสวนนายแปลก –  บ้านนางละมัย  ระยะทาง  1,600 เมตร ไม่ใช่ 1,000  เมตร
ประธานสภาฯ	สมาชิกท่านใดต้องการแก้ไขอีกบ้าง
ประธานสภาฯ	ขอเชิญท่านสมใจ  ศรีระษา
นายสมใจ  ศรีระษา	เรียนท่านประธานสภาฯ ผมนายสมใจ  ศรีระษา  ส.อบต.หมู่ที่ 4  ขอแก้ไขในหน้าที่  141  หัวข้อที่ 9  โครงการขุดลอกคลองกงหราพร้อมวางท่อ คสล 4  แถว และในส่วนของเป้าหมายจากยาว 2,000  เมตร ให้เพิ่มข้อความด้วยว่าพร้อมวางท่อระบายน้ำและขอแก้ไขในหน้าที่ 150  ลำดับที่ 2  โครงการขยายเขตไฟฟ้าสาธารณะบ้านนายไพฑูรย์  หนูหนอง –  หนองแดง ย้ายจากปี  2564  มา  2561  และลำดับที่ 3  โครงการขยายเขตไฟฟ้าสาธารณะถนนสายบ้านนายวินัย อุปลา –  บ้านหนองหวายน้ำ  ขอเปลี่ยนชื่อโครงการเป็น  โครงการขยายเขตไฟฟ้าสาธารณะบ้านหนองหวายน้ำ –  ต่อเขตเขาโร  และในหน้าที่ 151  ในหัวลำดับที่ 5  ให้ตัดออกเนื่องจากซ้ำกัน  และลำดับที่ 6 ขอเปลี่ยนชื่อโครงการจากโครงการขยายเขตไฟฟ้าสาธารณะสายหนองหัวดอน – ในทับ เปลี่ยนเป็น  โครงการขยายเขตไฟฟ้าสาธารณะสายหนองหัวดอน –  บ้านนายแคล้ว
ประธานสภาฯ	มีสมาชิกท่านใดต้องการแก้ไขอีกบ้าง
ประธานสภาฯ	ขอเชิญท่าน เดชภณ  แก้วคุ้มภัย
นายเดชภณ  แก้วคุ้มภัย	เรียนท่านประธานสภาฯ ผมนายเดชภณ  แก้วคุ้มภัย  ส.อบต.หมูที่ 10  ขอแก้ไขในหน้าที่  125  ลำดับที่ 31  โครงการก่อสร้างถนนบาดยางสายบ้าน  นายแพร้ว  หมู่ที่ 14  ขอแก้ไขระยะทาง  จาก  4,600  เมตร  เป็น  1,200  เมตร
นายนพดล  ไชยศร	ขออนุญาตท่านประธานสภาฯ  ไม่ทราบว่าถ้าหากเราจะขอเพิ่มเติมการก่อสร้างสะพานจะสามารถเพิ่มเติมในหน้าไหนได้บ้าง
นางอรอุษา  คงหอม	หน้าที่  141 แผนงานเคหะชุมชน
นายนพดล  ไชยศร	สาเหตุที่ผมขอเพิ่มเพราะว่าจากการที่เหตุภัยพิบัติในพื้นที่จังหวัดนครศรีธรรมราชและตำบลนาไม้ไผ่ของเราได้รับผลกระทบด้วยทางท่านท้องถิ่นจังหวัดนครศรีธรรมราช  ท่าน ช โชคชัย  คำแหง  ได้มาตรวจเยี่ยมพื้นที่และได้บอกว่าให้เสนอเปลี่ยนสะพานที่บ้านปากคลอง หมู่ที่ 11 เพราะว่าถนนสายนั้นเค้าจะยกให้กับทางหลวงชนบทไปรับผิดชอบ เนื่องจากสะพานมันแคบเลยต้องเปลี่ยนแต่ว่าในแผนของ อบต.ไม่มี  ดังนั้นก็ต้องขออนุญาตกับที่ประชุมด้วยว่าขอเพิ่มการก่อสร้างสะพานบ้านปากคลอง หมู่ที่ 11  ไว้ในแผนด้วย เพราะจังหวัดจะไม่สามารถอนุมัติได้ถ้าไม่อยู่ในแผน
นายพรศักดิ์  ภักดีสุวรรณ	เรียนท่านประธานสภาฯ ผมนายพรศักดิ์  ภักดีสุวรรณ  ส.อบต.  หมู่ที่ 7  ขอแก้ไขในหน้าที่  120  ลำดับที่  16   โครงการก่อสร้างถนนลาดยางสายบ่อส้มไฟ – บ้านนายจรัส ม. 7  ขอเพิ่มระยะทาง  จาก 160  เมตร เป็น  2,000  เมตร
นางอรอุษา  คงหอม	 เรียนท่านประธานสภาฯ  ขอนำเรียนว่าสำหรับการจัดทำแผนสี่ปีซึ่งปีนี้เป็นปีแรกเค้ากำหนดไว้เลยว่าให้เราตั้งงบประมาณตามที่จะดำเนินการจริงในปี 2561  ว่าเท่าไหร่ซึ่งในส่วนของกองช่างก็ได้เฉลี่ยมาให้โดยให้งบประมาณมาให้ใกล้เคียงกับที่เราจะสามารถดำเนินการได้จริงในปี 2561  
นายเสริมศักดิ์  พฤกษพนม	เรียนท่านประธานสภาฯ ผมนายเสริมศักดิ์  พฤกษพนม  ส.อบต.หมู่ที่ 2  โครงการถนนลาดยางของหมู่ที่ 2  ขอเพิ่มอีก 1  โครงการ ชื่อโครงการถนนลาดยางสายบ้านนายสวัสดิ์ –  ต่อเขตม.5  ระยะทางประมาณ 400  เมตร
นายสัมพันธ์  จีนประสม	เรียนท่านประธานสภาฯ  ผมนายสัมพันธ์  จีนประสม  ส.อบต.หมู่ที่ 6  แผนสี่ปีต้องปรับเปลี่ยนและทำใหม่ทุกปี ผมว่าโครงการที่จะอยู่ในปี ถัดๆไปค่อยมาทำใหม่ปีหน้าดีกว่าของปีนี้ถ้าครบแล้วก็ควรจะผ่านได้แล้ว
ประธานสภาฯ	สมาชิกท่านใดต้องการจะแก้ไขอีกบ้าง  ถ้าไม่มีผมจะขอมติที่ประชุม
ประธานสภาฯ	สมาชิกท่านใดไม่เห็นชอบแผนพัฒนาท้องถิ่นสี่ปี (พ.ศ. 2561-2564) โปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบแผนพัฒนาท้องถิ่นสี่ปี (พ.ศ. 2561-2564) โปรดยกมือขึ้น
มติที่ประชุม	- ส่วนใหญ่มีมติเห็นชอบ  24  ท่าน
	- งดออกเสียง   2  ท่าน
  
3.2  เรื่อง  พิจารณาให้ความเห็นชอบแผนพัฒนาสามปีเพิ่มเติมและแก้ไขเปลี่ยนแปลง  ฉบับที่  1  (พ.ศ.  2560-2562)
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ และเพื่อนสมาชิกทุกท่าน  ตามที่องค์การบริหารส่วนตำบลนาไม้ไผ่ได้ประกาศใช้แผนพัฒนาสามปี (พ.ศ. 2560 – 2563)ไปแล้วเมื่อวันที่  31  พฤษภาคม  2559  นั้นเนื่องจากองค์การบริหารส่วนตำบลนาไม้ไผ่มีความจำเป็นต้องดำเนินการแก้ไขเพิ่มเติมหรือเปลี่ยนแปลง  แผนพัฒนาสามปี (พ.ศ.  2560 – 2562)ฉบับที่ 1  เพื่อให้มีความเหมาะสม  สอดคล้องกับปัญหาและความต้องการของประชาชน  และเพื่อให้สามารถแก้ปัญหา  ความจำเป็นเร่งด่วน  ทันต่อสถานการณ์ในปัจจุบัน  ซึ่งขณะนี้ได้มีการก่อสร้างปรับปรุงอาคารเพิ่มเติมเพื่อรองกับกองช่าง  และผู้รับผิดชอบงานด้านสาธารณสุข  จำเป็นต้องมีครุภัณฑ์เพื่ออำนวยความสะดวกในการปฏิบัติงานบริการประชาชน  และอีกทั้งแผนพัฒนาสามปี (พ.ศ. 2560 – 2562) ฉบับที่ 1  ใช้เป็นกรอบในการพิจารณาจัดสรรงบประมาณต่อไป  ในการนี้ขอให้ที่ประชุมพิจารณาร่างแผนพัฒนาสามปี(พ.ศ. 2560 – 2562) ฉบับที่ 1   เพื่อจะได้อนุมัติแผนดังกล่าว  เนื่องจากตอนนี้เครื่องโทรสารในสำนักงานได้เสียใช้งานไม่ได้  และจากการประชุมคณะกรรมการพัฒนาตำบลนาไม้ไผ่ได้นำเสนอขึ้นมาเพื่อที่จะให้สอดคล้องกันก็คือจะซื้อเครื่องโทรสารไว้ 4ส่วน คือสำนักงานปลัด  กองคลัง กองช่าง และส่วนที่4 คือ กองสาธารณสุข เพื่อให้เกิดความสะดวกในการปฏิบัติงาน  และต่อมาคือเครื่องถ่ายเอกสาร เนื่องจากกองช่างมีปริมาณงานที่จะต้องถ่ายเอกสารเป็นจำนวนมากและส่วนมากจะต้องรายงานด้วยภาพถ่ายที่เป็นสี และต่อไปกองช่างก็ต้องย้ายไปอยู่ด้านหลัง ก็เลยต้องขอซื้อเครื่องถ่ายเอกสารสีเพื่อให้งานของเราดำเนินไปได้อย่างมีประสิทธิภาพ ก็ต้องขอให้ทางที่ประชุมได้ช่วยกันพิจารณา
ประธานสภาฯ	มีสมาชิกท่านใดต้องการอภิปรายหรือไม่ถ้าไม่มีผมจะขอมติที่ประชุม
ประธานสภาฯ	สมาชิกท่านใดไม่เห็นชอบแผนพัฒนาสามปีเพิ่มเติมและแก้ไขเปลี่ยนแปลง  ฉบับที่  1  (พ.ศ.  2560-2562)  โปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบแผนพัฒนาสามปีเพิ่มเติมและแก้ไขเปลี่ยนแปลง  ฉบับที่  1  (พ.ศ.  2560-2562)  โปรดยกมือขึ้น
มติที่ประชุม	- ส่วนใหญ่มีมติเห็นชอบ  24  ท่าน
	- งดออกเสียง   2  ท่าน
ระเบียบวาระที่  4  เรื่องสืบเนื่อง (ถ้ามี)
                         4.1  เรื่อง  โครงการศึกษาดูงานประจำปี  2559
ประธานสภาฯ	ขอเชิญท่านเลขานุการนายก อบต.
นายบุญสิทธิ์  ชอบทำกิจ	เรียนท่านประธานสภาฯ  สำหรับวาระนี้สืบเนื่องมาจากการประชุมครั้งที่แล้วที่เราได้มีการตกลงกันว่าเราจะไปศึกษาดูงานกัน  ซึ่งสำหรับวันนี้ผมขอให้ท่านสมาชิกได้ระบุช่วงเวลาที่ต้องการจะไป
ที่ประชุม	กลางเดือนมกราคม หรือต้นเดือนกุมภาพันธ์
นายบุญสิทธิ์  ชอบทำกิจ	ระบุเลยได้หรือไม่เพราะเราจะต้องดำเนินการในหลายๆส่วน
ที่ประชุม	วันที่ 1-6  กุมภาพันธ์  2560





ระเบียบวาระที่  5  เรื่องอื่นๆ 
                         5.1  เรื่อง  รายงานผลการดำเนินงานตามนโยบายประจำปีงบประมาณ พ.ศ.  2559  
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ และเพื่อนสมาชิกทุกท่าน  ด้วยพระราชบัญญัติสภาตำบลและองค์การบริหารส่วนตำบล  พ.ศ.  2537  แก้ไขเพิ่มเติมถึง (ฉบับที่ 6 ) พ.ศ. 2552 มาตรา 58/5  วรรค 5  ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี  วรรค 6  คำแถลงนโยบายที่ได้แถลงไว้ต่อสภาองค์การบริการส่วนตำบลและรายงานแสดงผลการปฏิบัติงานตามนโยบาย  ให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย  ทิศทางการดำเนินงานขององค์การบริหารส่วนตำบลนาไม้ไผ่  เป็นไปตามนโยบายการบริหารงานของนายกองค์การบริหารส่วนตำบลนาไม้ไผ่ที่ได้แถลงไว้ต่อสภาองค์การบริหารส่วนตำบลนาไม้ไผ่  เมื่อวันที่  29  พฤศจิกายน  2555  ซึ่งสอดคล้องกับยุทธศาสตร์การพัฒนาขององค์การบริหารส่วนตำบลนาไม้ไผ่  โดยสรุปงบประมาณผลการปฏิบัติงานตามนโยบายฯ  ประจำปีงบประมาณ  พ.ศ.  2559  ได้ดังนี้
    1. นโยบายด้านโครงสร้างพื้นฐาน 19,944,700 บาท แบ่งออกเป็น
	 				- งบปกติ 7,655,700 บาท	
						- เงินสะสม 4,026,000 บาท
						- เงินอุดหนุนเฉพาะกิจ 8,263,000  บาท	
					2. นโยบายด้านการศึกษา ศาสนา วัฒนธรรม และภูมิปัญญาท้องถิ่น         						    4,746,568 บาท	 
  				 3. นโยบายด้านเศรษฐกิจ	 150,451 บาท
                                                     4. นโยบายด้านสังคม  645,995 บาท	
   				5. นโยบายด้านสาธารณสุข 124,000 บาท
	                                                6. นโยบายด้านการเมือง และการบริหารจัดการ   976,370 บาท	
	                                                7. นโยบายด้านทรัพยากรธรรมชาติและสิ่งแวดล้อม  14,710 บาท	
รวมงบประมาณทั้งสิ้น  26,602,794 บาท  
	และนี่ก็คือรายงานการปฏิบัติงานตามนโยบายฯ  ประจำปีงบประมาณ  พ.ศ.  2559  
ประธานสภาฯ	มีสมาชิกท่านใดต้องการอภิปรายหรือไม่
ที่ประชุม	รับทราบ

                         5.2  เรื่อง  ขอหารือการจ่ายขาดเงินสะสม
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ และเพื่อนสมาชิกทุกท่าน  	สำหรับตอนนี้เรามีเงินสะสมอยู่ประมาณ 4  ล้านกว่าบาท ซึ่งทางรัฐบาลจะให้เราดำเนินการใช้จ่ายเงินสะสมตัวนี้ตามที่ได้ประชุมไปแล้วนั้นก็คือเพื่อที่จะให้ทางสมาชิกได้ช่วยกันพิจารณาว่าเราจะไปใช้ด้านไหนบ้างซึ่งด้านที่ทางกระทรวงมหาดไทยให้ใช้ก็คือทางบำบัดทุกข์บำรุงสุขให้กับพี่น้องประชาชนคือเรื่องถนนและเรื่องน้ำเรื่องการกีฬาทำสนามกีฬาคือสามารถใช้ได้และตอนนี้ของเราไปติดอยู่ที่ว่าเรื่องของการซ่อมถนนถ้าเป็นถนนหินคลุกเราเพิ่งจะใช้จ่ายงบประมาณจ่ายขาดเงินสะสมไปยังไม่ครบ 1 ปีและส่วนที่2 เป็นถนนลาดยางบางสายที่เรายังไม่ได้ทำหรือว่าหมู่บ้านใดที่ทำแหล่งน้ำที่จะเพิ่มแหล่งน้ำคือผมอยากจะให้ทุกๆหมู่บ้านได้สำรวจ
ประธานสภาฯ	ขอให้ทุกท่านได้แสดงความคิดเห็น ตามที่ท่านนายก อบต. ได้หารือ
ประธานสภาฯ	ขอเชิญท่านวิชาชาญ  ชนูดหอม
นายวิชาชาญ  ชนูดหอม	เรียนท่านประธานสภาฯ  ผมนายวิชาชาญ  ชนูดหอม  ส.อบต. หมู่ที่ 1  ผมว่าที่เราจ่ายไปเมื่อครั้งก่อนขอให้ทำให้เสร็จก่อนส่วนยอดใหม่นี้ค่อยหารือกันอีกครั้งเพราะครั้งก่อนนี่บางหมู่บ้านก็ยังทำไม่เสร็จ
ประธานสภาฯ	ขอเชิญท่านสัมพันธ์  จีนประสม
นายสัมพันธ์  จีนประสม	เรียนท่านประธานสภาฯ  ผมนายสัมพันธ์  จีนประสม  ส.อบต.หมู่ที่ 6  คือเมื่อต้นเดือนธันวาคม ที่ผ่านมาได้เกิดน้ำท่วม บางจุดต้องทำการขุดเพื่อถมท่อเพื่อให้น้ำระบายได้เร็ว บางจุดถนนก็ขาด  ก็ต้องขอความเห็นจากคณะบริหารว่าสามารถใช้งบอื่นที่ไม่ใช่เงินสะสมได้หรือไม่เป็นงบเล็กๆก็ได้ เช่นเงินฉุกเฉิน เพื่อที่จะได้เร่งดำเนินการแก้ไขปัญหาที่เกิดขึ้น
นายวิชาชาญ  ชนูดหอม	ผมขอเสริมความคิดของท่านสัมพันธ์  จีนประสม  คือเราก็มีรถกระเช้าที่สามารถถอดกระเช้าออกได้แล้วก็สามารถบรรทุกหินเองได้  ในเมื่อเราสามารถซื้อหินดินทรายได้ตามข้อบัญญัติแล้วทำไมถึงไม่ดำเนินการเลยซึ่งจุดนี้ก็เป็นอำนาจของ นายก อบต. โดยที่ไม่ต้องผ่านสภาฯ  
นายชัยพิภัทร  รัตนบุรี	เรียนท่านประธานสภาฯ  สำหรับหมู่บ้านใดที่ได้รับความเดือดร้อนก็ขอให้แจ้งเรื่องเข้ามา  ทางคณะบริหารจะรีบแก้ไขปัญหาให้
นายสัมพันธ์  จีนประสม	เวลาที่ผู้รับเหมาเข้าดำเนินการงานตามโครงการต่างๆ ไม่ทราบว่านายช่างของเราได้เข้าไปดูหรือสังเกตุการณ์บ้างหรือไม่
นายวิชาชาญ  ชนูดหอม	เวลาเรามีการซ่อมถนนลาดยาง ไม่ทราบว่าเรามีการเทสผลการซ่อมแซมหรือไม่
นายสมใจ  ศรีระษา	เรียนท่านประธานสภาฯ ผมขอเสนอให้บรรจุโครงการจัดหารถยนต์ส่วนกลางจำนวน  1  คัน  ไว้ในแผนสี่ปี 
ที่ประชุม	รับทราบ
     ประธานสภาฯ         	ประธานกล่าวปิดการประชุมเวลา  16.20  น.


		(ลงชื่อ)				                ผู้ตรวจสอบบันทึกรายงานการประชุม

                    (นายนพดล ไชยศร)
                 เลขานุการสภาองค์การบริหารส่วนนาไม้ไผ่
......................................................................................................................................................................................


(นายสบาย  รัตนบุรี)
   ประธานสภาฯ



(นายสมพร  รัตนคช)
   กรรมการตรวจรายงานการประชุม



         (นายสมนึก  สมมาตร)		                                                         (นายผล   กล้าปราบโจร)

